Амбасадор Кине у Београду Ли Манчанг каже да је решавање косовског питања најважније за Србију и њен територијални интегритет. Он сматра да за решавање тако великог питања не би требало постављати рокове. "То је чисто моје лично мишљење, није званично. Када је реч о питању Косова, то се односи на суверенитет, територијални интегритет Србије, то је најважније питање за једну земљу, владу и народ", рекао је Ли за РТС. Он је навео пример да је Кина чекала скоро 100 година и решила питање Хонгконга тек 1997. када је враћен матици, а такође и Макао. "У Хонгконгу су били Енглези, а у Макау Португалци", потсећа Ли. Он додаје и да је данашња Кина једна од пет сталних цланица Савета безбедности, а још није решила свој проблем, провинцију Тајван. "За овакво велико питање, никако се не сме дозволити да се реши само за пар месеци. Нормално, уколико се Београд и Приштина за 10 дана договоре, ја подржавам, поздраваљам", казао је Ли. Србија је за Кину веома важна Кинеска компанија која је заинтересована за РТБ Бор је једна од најуспенијих у тој области, рекао је амбасадор Кине у Београду Ли Манчанг истичући да она има представништва и у другим земљама. Ли је за РТС навео да су, колико је њему познато, представници кинеске компаније већ били у Бору. Каже и да је реч о озбиљној компанији која је веома заинтересована за сарадњу. Он је рекао и да је Србија за Кину веома важна, а да је најбоља илустрација тога што председник Александар Вучић ускоро већ трећи пут путује у Кину где ће се састати са председником те државе. - Из овог региона скоро ниједан председник у последње цетири године није ишао у Кину, а председник Вучић, ако се не варам, вец трећи пут иде у Кину. Из тога се види да је Србија много важна и да имамо пријатељске односе - напоменуо је Ли. На питање да ли се тада, у септембру, очекују неки конкретни договори попут уговора за деоницу Прељина-Пожега, он је рекао да очекује више, не само један уговор. Упитан колико уговора Србија има са Кином, Ли набраја - мост, брза пруга, ауто-пут, железара, "Хуавеј", у енергетици, у Костолцу... - Пре две недеље потписан је Меморандум о сарадњи између кинеске компаније и "Икарбуса", та компанија је произвођач електричних аутобуса, хоће да монтирамо овде заједно електричне аутобусе - каже амбасадор. Поводом три документа који су потписани на самиту 16+1 у Софији, а међу којима и меморандум за индустријски парк за воће и поврће, Ли наводи да све иде по плану. - Одмах после самита у Софији дошла је група од пет њих, имали су контакте са Министарством пољопривреде, били код мене. Конкретно ми смо разговарали у ком правцу где и како, све иде по плану - казао је Ли. (Танјуг)